༼༡༽སྔོན་འགྲོ་བསྟན་པ།གཙོ་བོར་སྒྲུབ་པར་སྔོན་འགྲོ་ནི་ཞུན་མར་སོགས་སྣུམ་བཅོས་སྣུམ་གྱིས་དུགས་དང་ལུས་ལ་བྱུག་པ་བྱས་ལ་ཨ་རུ་མཆུ་རིང་དང་སྐྱུ་རུ་ར།རྒྱམ་ཚ།པི་པི་ལིང་།ཤུ་དག་བཅའ་སྒ།ཡུང་བ།བྱི་ཏང་ག་བུ་རམ་རྣམས་བ་དམར་སེར་གྱི་ཆུར་སྦྱར་བའི་ཁྲུས་བཤལ་གྱིས་སྦྱང་དགོས།ཁོང་པ་དག་པར་མ་སྦྱངས་པར་བཅུད་ལེན་དང་རོ་ཙའི་སྦྱོར་བ་བྱེད་པ་ནི་སྣུམ་དང་བཙོག་དྲི་བཅས་པའི་རས་སོགས་ལ་ཚོས་བརྒྱབ་པ་ལྟར་ཚོས་མི་འཇུ་བས་བྱས་པ་དོན་མེད་པར་འགྱུར།དེ་ཕྱིར་ཁོང་པ་དག་པར་སྦྱངས་བར་བྱའོ།།